Materiál predkladaný na 1/12 zasadnutie

Dozornej rady Sociálnej poisťovne

konané dňa 7. februára 2012

**7**

**návrh
postupu sociálnej poisťovne
pri vykrývaní deficitu v dôchodkovom poistení
v roku 2012**

**Dôvod predloženia: Materiál obsahuje:**

realizácia vecného a časového plánu 1. Návrh uznesenia Dozornej rady

konania zasadnutí Dozornej rady Sociálnej poisťovne

Sociálnej poisťovne v roku 2012

 2. Predkladaciu správu

1. Návrh postupu Sociálnej

poisťovne pri vykrývaní deficitu v dôchodkovom poistení v roku 2012

**Materiál predkladá:**

Ing. Ľuboš Lopatka, PhD.

generálny riaditeľ Sociálnej poisťovne

#### **Návrh uznesenia Dozornej rady Sociálnej poisťovne**

**Dozorná rada Sociálnej poisťovne**

**a) schvaľuje**

návrh postupu Sociálnej poisťovne pri vykrývaní deficitu v dôchodkovom poistení v roku 2012,

**b) ukladá**

predkladať v roku 2012 členom Dozornej rady Sociálnej poisťovne „Informáciu o finančnej výpomoci do základného fondu starobného poistenia a aktuálnom stave platobnej schopnosti Sociálnej poisťovne“,

 Z: generálny riaditeľ Sociálnej poisťovne

 T: na každé zasadnutie Dozornej rady
 Sociálnej poisťovne v roku 2012

**Predkladacia správa**

Návrh postupu Sociálnej poisťovne pri vykrývaní deficitu v dôchodkovom poistení v roku 2012 sa predkladá na zasadnutie Dozornej rady Sociálnej poisťovne v zmysle vecného a časového plánu konania jej zasadnutí v roku 2012.

**Návrh postupu Sociálnej poisťovne pri vykrývaní deficitu v dôchodkom poistení v roku 2012**

Návrh rozpočtu Sociálnej poisťovne na rok 2012 schválila Národná rada Slovenskej republiky uznesením č. 755 z 8. decembra 2011. Dňa 2. decembra 2011 bol schválený zákon č. 521/2011 Z .z. ktorým sa mení a dopĺňa zákona č. 461/2003 Z. z. o sociálnom poistení v znení neskorších predpisov. Na základe uvedenej novely bola vykonaná úprava schváleného rozpočtu a výsledky hospodárenia Sociálnej poisťovne celkom v jednotlivých fondoch v roku 2012 sa predpokladajú takéto:

* základný fond nemocenského poistenia 78 313 tis. Eur,
* **základný fond starobného poistenia -703 852 tis. Eur**,
* základný fond invalidného poistenia 154 226 tis. Eur,
* *dôchodkové poistenie spolu -549 626 tis. Eur,*
* základný fond úrazového poistenia 81 757 tis. Eur,
* základný fond garančného poistenia 19 246 tis. Eur,
* základný fond poistenia v nezamestnanosti 125 190 tis. Eur,
* rezervný fond solidarity 746 390 tis. Eur,
* správny fond 50 903 tis. Eur,

bilančný rozdiel celkom 552 173 tis. Eur.

Z prehľadu vyplýva, že po zohľadnení prevodu zostatkov z minulých rokov sa predpokladá **deficitný výsledok hospodárenia len v základnom fonde starobného poistenia**. Deficit základného fondu starobného poistenia bude v roku 2012 vykrývaný najmä z rezervného fondu solidarity podľa § 167 zákona č. 461/2003 Z. z. o sociálnom poistení v znení neskorších predpisov (746 390 tis. Eur) a z prebytkového hospodárenia ostatných základných fondov (224 506 tis. Eur),
v zmysle § 293bz zákona č. 521/2011 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov citujem:

*„v rokoch 2012 a 2013 rozhoduje po predchádzajúcom súhlase dozornej rady generálny riaditeľ o použití finančných prostriedkov základného fondu, ktorý vykazuje prebytok finančných prostriedkov, na poskytnutie finančnej výpomoci do iného základného fondu, v ktorom nie je dostatok finančných prostriedkov na dávky, na ktorých úhradu je určený“.*

Pre plynulé zabezpečenie citovaného ustanovenia v dennej praxi sa predkladá materiál **Návrh postupu Sociálnej poisťovne pri vykrývaní deficitu v základnom fonde starobného poistenia v roku 2012.** Tento návrh vychádzaz platobných kalendárov na jednotlivé mesiace tohto roka, v ktorých sa premieta predpokladaný časový rozpis príjmov a výdavkov na bankovom účte dôchodkového poistenia a je v ňom zahrnutý aj predpokladaný zostatok z roku 2011 v sume 359 650 tis. Eur. Finančné prostriedky zo štátneho rozpočtu Slovenskej republiky poukazované prostredníctvom ministerstva financií Slovenskej republiky určené na vykrývanie deficitu dôchodkového poistenia sú zapracované v každom mesiaci v jednej dvanástine z ročnej sumy schváleného rozpočtu na tento rok. Vypovedacia schopnosť platobného kalendára je najpresnejšia mesiac dopredu a v ďalších mesiacoch sa postupne znižuje v závislosti od skutočného vývoja plnenia príjmov a výdavkov.

Na základe platobných kalendárov, ktoré sú uvedené v prílohe tohto materiálu, sa od mesiaca marec do konca roka 2012 predpokladá v jednotlivých mesiacoch vykrývanie deficitu z rezervného fondu solidarity v sume 746,4 mil. Eur v zmysle § 167 zákona č. 461/2003 Z. z. o sociálnom poistení v znení neskorších predpisov a to v jednotlivých mesiacoch takto:

 marec 100 mil. Eur ,

apríl 100 mil. Eur,

máj 50 mil. Eur,

jún 60 mil. Eur,

júl 80 mil. Eur,

august 90 mil. Eur,

september 60 mil. Eur,

október 60 mil. Eur,

november 60 mil. Eur,

december 86,4 mil. Eur.

V mesiacoch november (100 mil. Eur) a december (124,5 mil. Eur) 2012 sa predpokladá vykrývanie deficitu v zmysle § 293bz zákona č. 521/2011 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, t. j. z ostatných prebytkových základných fondov v sume cca 224,5 mil. Eur.

Presná suma a dátum vzniku deficitu na účte dôchodkového poistenia sa nedá vopred jednoznačne určiť. Sociálna poisťovňa navrhuje v roku 2012 pokračovať v praxi zavedenej v minulom roku, z ktorej vyplynula povinnosť predkladať na každé zasadnutie dozornej rady členom dozornej rady Sociálnej poisťovne **Informáciu o finančnej výpomoci do základného fondu starobného poistenia a aktuálnom stave platobnej schopnosti Sociálnej poisťovne**.